laion/Wikipedia-Exotic huggingface dataset:
თებე (საბერძნეთი)

თებე (ძვ. ბერძნ. Θῆβαι [tʰɛ̂ːbai̯]; ბერძ. Θήβα [ˈθiva]) — ძველი ბერძნული ქალაქი ბეოტიაში. ცნობილია მიკენის პერიოდიდან. თქმულების მიხედვით, დააარსა კადმემ. ჰომეროსი მოიხსენიებს „შვიდკარიბჭიან თებეს“. თებე მრავალი თქმულების მოქმედების ასპარეზი იყო (სფინქსის, ოიდიპოსის, ანტიგონესა და სხვა მითები). ძვ. წ. VI საუკუნეში თებე ბეოტიის კავშირს მეთაურობდა. ბერძენ-სპარსელთა ომების (ძვ. წ. 500-449 წწ.) დროს სპარსელებს უჭერდა მხარს. პელოპონესის ომის დროს (ძვ. წ. 431-404 წწ.) თებე ათენის წინააღმდეგ გამოდიოდა. კორინთის ომის დროს (ძვ. წ. 395-387 წწ.) კი — უკვე ათენის მხარეზეა სპარტას წინააღმდეგ. ანტალკიდას ზავის (ძვ. წ. 387 წ.) პირობებით, ბეოტიის კავშირი დაიშალა. ძვ. წ. 379 წელს პელოპიდასა და ეპამინონდას მეთაურობით თებეში დემოკრატიულმა ფენამ გაიმარჯვა, ბეოტიის კავშირი აღდგა და თებე მსხვილი პოლიტიკური ძალა გახდა საბერძნეთში. ძვ. წ. 371 წელს (ლევქტრასთან) და ძვ. წ. 362 წელს (მანტინეასთან) თებეს ჯარმა ეპამინონდას სარდლობით ორჯერ დაამარცხა სპარტელები, მაგრამ ეპამინონდას სიკვდილის (ძვ. წ. 362 წ.) შემდეგ თებეს მნიშვნელობა დაეცა. ძვ. წ. 338 წელს ქერონეის ბრძოლაში თებე დამარცხდა და მაკედონიას დაემორჩილა. ძვ. წ. 335 წელს, ანტიმაკედონიური აჯანყების ჩახშობის დროს, ალექსანდრე მაკედონელმა თებე მიწასთან გაასწორა, თუმცა შემდეგ ნაწილობრივ აღადგინეს. ძვ. წ. 146 წელს თებე რომის შემადგენლობაში შევიდა. პელოპიდა - (დაახ. ძვ. წ. 410, თებე – გ. ძვ. წ. 364) პოლიტიკური მოღვაწე და მხედართმთავარი. ანტისპარტული დემოკრატიული გადატრიალების ერთ-ერთი ორგანიზატორი (379). პინდაროსი - (ძვ. წ. VII — გ. ძვ. წ. VI) — ძველი ბერძნული საგუნდო ლირიკის ცნობილი წარმომადგენელი. ლუკა მახარებელი - ლუკას სახარებისა და მოციქულთა წიგნის, ახალი აღთქმის მესამე და მეხუთე წიგნების ავტორი. დასაფლავებულია თეებში ბეოტია ქართული საბჭოთა ენციკლოპედია, ტ. 4, თბ., 1979. — გვ. 629-630. ჰეროდოტე – ისტორია მიხაელ ანგოლდი (1984) – The Byzantine Empire, 1025–1204 ვიკისაწყობში არის გვერდი თემაზე: თებე (საბერძნეთი) Timeless Myths – House of Thebes დაარქივებული 2005-12-26 საიტზე Wayback Machine. Fossey, J.; J. Morin; G. Reger; R. Talbert; T. Elliott; S. Gillies. Places: 541138 (Thebai/Thebae). Pleiades. ციტირების თარიღი: March 8, 2012.
ფრიდრიხ I (ბადენის მარკგრაფი)

ფრიდრიხ I ბადენელი (გერმ. Friedrich I; დ. 1249 — გ. 29 ოქტომბერი 1268) — ბადენის მარკგრაფი 1250 წლიდან, ავსტრიისა და შტირიის ჰერცოგი 1250–1251 წლებში, ცერინგენების დინასტიიდან. ფრიდრიხ I იყო ბადენის მარკგრაფის, ჰერმან VI-ისა და გერტრუდა ბაბენბერგის, ავსტრიისა და შტირიის ჰერცოგინიისა და ავსტრიის უკანასკნელი ბაბენბერგი ჰერცოგის, ფრიდრიხ II ნათესავის შვილი. დაიბადა მამის გარდაცვალებამდე ცოტა ხნით ადრე, იზრდებოდა ბავარიაში კონრადინთან, საღვთო რომის იმპერიის იმპერატორ კონრად IV-ის ვაჟთან ერთად. 1250 წელს, გარდაიცვალა იმპერატორი ფრიდრიხ II და გერმანიაში მომდევნო რამდენიმე ათწლეულის მანძილზე ანარქია გამეფდა. ამით ისარგებლეს ავსტრიის მეზობელმა სახელმწიფოებმა — ბავარიამ, ჩეხეთმა და უნგრეთმა, რომლებმაც მოინდომეს საჰერცოგოს დაპყრობა. ერთი წლის ფრიდრიხს პრაქტიკულად დასაყდრენი არ ჰქონდა. 1251 წელს, ავსტრიულმა სამეფო კარმა მხარი დაუჭირა ჩეხეთის პრინცს, პრჟემისლ ოტოკარს, რომელმაც დაიკავა ვენა და თავი ავსტრიისა და შტირიის ჰერცოგად გამოაცხადა. შემდეგ წელს ის დაქორწინდა მარგარიტა ბაბენბერგზე, ბაბენბერგების საგვარეულოს უკანასკნელი ჰერცოგის დაზე. ძლიერი ჩეხური არმიითა და ავსტრიული არისტოკრატიის მხარდაჭერით, პრჟემისლ ოტოკარმა ფრიდრიხ ბადენელის ძალაუფლება დაამხო. იმ დროს ფრიდრიხ ბადენელი თავისი ნათესავის, კარინთიის ჰერცოგის, ულრიხ III-ის სასახლეში ცხოვრობდა, მოგვიანებით კი ბავარიაში დაბრუნდა, სადაც კონრადინის არმიას შეუერთდა, რომელიც 1267 წელს იტალიაში გაემართა სიცილიის სამეფოსთან საბრძოლველად. ეს საომარი კამპანია მარცხით დასრულდა. 1268 წლის 8 სექტემბერს, ფრიდრიხ ბადენელი ტყვედ ჩავარდა და შარლ ანჟუელის ხელთ აღმოჩნდა. 29 ოქტომბერს, ნეაპოლში ფრიდრიხს თავი მოჰკვეთეს. ფრიდრიხ ბადენელი დაქორწინებული არ იყო და არც შვილები ჰყავდა. მისი სიკვდილის შემდეგ ბადენის სამარკგრაფო მის ბიძას, რუდოლფ I-ს გადაეცა. Friedrich Wilhelm Schirrmacher: Die letzten Hohenstaufen, Göttingen 1871, S. 309–392 online in der Google Buchsuche Friedrich von Raumer: Geschichte der Hohenstaufen und ihrer Zeit, Band 4, Leipzig 1857 online im internet archive (PDF; 20,5 MB)
აუდი (ინდოეთი)

აუდი — ისტორიული ოლქი ჩრდილოეთ ინდოეთში, მდინარე განგის შუაწელში. სახელი ეწოდა ძველი ქალაქის - აიოდჰიას (შუა საუკუნეებში ავადჰი) მიხედვით. შუა საუკუნეებში შედიოდა განგის ველზე წარმოქმნილი დიდი სახელმწიფოების შემადგენლობაში. XVIII საუკუნის 20-იანი წლებიდან, დიდ მოგოლთა მეფისნაცვალმა აუდში, საადათ-ხანმა, მის ფაქტობრივ დამოუკიდებლობას მიაღწია. XVIII და XIX საუკუნის დასაწყისში, აუდი ინდოეთის ერთ-ერთი მნიშვნელოვანი სამთავრო იყო. აქტიურად ებრძოდა ბრიტანეთის ოსტინდოეთის კომპანიას, მაგრამ 1746 წელს, ბუქსარის ბრძოლაში დამარცხების შემდეგ, ამ კომპანიის ვასალი გახდა. კომპანიის მიერ აუდის ანექსიის შემდეგ (1856 წ.) ოლქი ინდოეთის აჯანყების (1857) მნიშვნელოვან კერად იქცა. ამჟამად, აუდის ტერიტორია უტარ-პრადეშის შტატში შედის. ქართული საბჭოთა ენციკლოპედია (ქსე), ტ. 2, გვ. 7, თბ., 1977 წ.
რომაული სამხედრო ბანაკი

რომაული სამხედრო ბანაკი — ჯარების გამაგრებული საველე განლაგება ძველ რომში. რომაული სამხედრო ბანაკი ცნობილია პუნიკური ომების (ძვ.წ. III-II სს) დროიდან, თუმცა მსგავსი ბანაკები უფრო ადრე ჰქონდათ ბერძნებს, სპარსელებსა და სხვებს. რომის ჯარები ლაშქრობისას ბანაკდებოდნენ გარკვეული წესით აგებულ სიმაგრეებში, რომელსაც გარს თხრილსა და მიწაყრილს ავლებდნენ. ბანაკებს იყენებდნენ ჯარების დასაწყობად და საფარად ბრძოლის დაწყებამდე. მრავალი რომაული სამხედრო ბანაკი მოგვიანებით ციხესიმაგრედ გადაიქცა, რომელთაგან შემდეგ ქალაქები წარმოიშვნენ. ქართული საბჭოთა ენციკლოპედია (ქსე) ტ. 2, გვ. 185, თბ., 1977 წ.
ჰერმანი (ავსტრიის ჰერცოგი)

ჰერმან VI (გერმ. Hermann VI; დაახ. 1225 — 1250 ოქტომბერი, 4(4-10-1250)) — ბადენის მარკგრაფი 1243 წლიდან, ავსტრიისა და შტირიის ჰერცოგი 1248 წლიდან, ცერინგენების დინასტიის წარმომადგენელი. ჰერმან VI იყო ჰერმანი V-ის, ბადენის მარკგრაფისა და ირმენჰარდი ველფის, ჰაინრიხ V-ის, რაინის პფალცგრაფის ქალიშვილის შვილი. მამის გარდაცვალების შემდეგ, ჰერმან VI-მ და მისმა უმცროსმა ძმამ, რუდოლფ I-მა ძალაუფლება გაიყვეს ბადენში. მაგრამ 1248 წელს, პაპ ინოკენტი IV-ის მხარდაჭერით, დაგეგმილ იქნა ჰერმანისა და ჰერცოგინია გერტრუდა ბაბენბერგის, ავსტრიისა და შტირიის მემკვიდრის ქორწილი. ჰერმან VI გადავიდა ვენაში. ჰერმანის მმართველობა ავსტრიაში წარუმატებელი გამოდგა. ავსტრიის დიდებულებმა და მოსახლეობამ მის მიმართ მხარდაჭერა არ გამოავლინეს. ჰერმანმა თავშესაფარი მოძებნა ბავარიის ჰერცოგთან. 1250 წლის ოქტომბერში ჰერმან VI გარდაიცვალა, დარჩა ერთი წლის ვაჟი, ფრიდრიხი. (1248) გერტრუდა ბაბენბერგი (1226—1299), ჰაინრიხის (1208—1228), ავსტრიისა და შტირიის ჰერცოგის ლეოპოლდ VI-ის შვილის ქალიშვილი ფრიდრიხი I (1250—1268), ბადენის მარკგრაფი, ავსტრიისა და შტირიის ჰერცოგი (1250—1251) აგნესა (1250—1295), დაქორწინდა (1265) ულრიხ III-ზე, კარინთიის ჰერცოგზე, მეორედ გათხოვდა 1270 წელს, ულრიხ III-ზე, ჰოინბურგის გრაფზე
მაიკლ სპენსი

მაიკლ სპენსი (ინგლ. Michael Spence; დ. 7 ნოემბერი, 1943) — ამერიკელი ეკონომისტი. ნობელის პრემიის ლაურეატი ეკონომიკაში (2001) ასიმეტრიული ინფორმაციით ბაზრის ანალიზისთვის. სწავლობდა იელის უნივერსიტეტში (ბაკალავრი), ოქსფორდის უნივერსიტეტსა (ბაკალავრი და მაგისტრი) და ჰარვარდის უნივერსიტეტში (დოქტორი). ასწავლიდა ჰარვარდისა და სტენფორდის უნივერსიტეტებში. მაიკლ სპენსის ავტობიოგრაფია ნობელის პრემიის საიტზე მაიკლ სპენსი — ენციკლოპედია ბრიტანიკა ↑ A. Michael Spence <a href="https://wikidata.org/wiki/Track:Q5375741"></a> ↑ Stiglitz: Recession 'nowhere near' an end // examiner.com — 2006. <a href="https://wikidata.org/wiki/Track:Q3061762"></a> ↑ Financial stability requires understanding and regulating risk // The Daily Telegraph / C. Evans — London: 2008. — ed. size: 622719 — ISSN 0307-1235; 1477-3805 <a href="https://wikidata.org/wiki/Track:Q61959516"></a><a href="https://wikidata.org/wiki/Track:Q84"></a><a href="https://wikidata.org/wiki/Track:Q192621"></a> ↑ http://www.achievement.org/autodoc/pagegen/newsletter/2006/ ↑ http://www.gsb.stanford.edu/programs/phd/fields/economic-analysis-policy ↑ http://www.gsb.stanford.edu/faculty-research/faculty/academic-areas/economics ↑ http://www.gsb.stanford.edu/jobs/faculty-recruiting/economics ↑ https://www.econometricsociety.org/society/organization-and-governance/fellows/current ↑ 9.0 9.1 Mathematics Genealogy Project — 1997. <a href="https://wikidata.org/wiki/Track:Q829984"></a>
როდსის სტიპენდია

როდსის სტიპენდია (ინგლ. Rhodes Scholarship) — ოქსფორდის უნივერსიტეტში სწავლისათვის განკუთვნილი საერთაშორისო სტიპენდია. დაწესდა 1902 წელს სესილ როდსის მიერ ბრიტანელი, ამერიკელი და გერმანელი სტუდენტებისთვის. დღესდღეობით სტიპენდიის აღება შეუძლიათ სტუდენტებს ავსტრალიიდან, ბერმუდის კუნძულებიდან, კარიბების ინგლისურენოვანი მოსახლეობიდან, გერმანიიდან, ჰონგ-კონგიდან, ზამბიიდან, ზიმბაბვედან, ინდოეთიდან, კანადიდან, კენიიდან, ახალი ზელანდიიდან, პაკისტანიდან, აშშ-დან, სამხრეთ აფრიკის რესპუბლიკიდან და მისი მეზობელი ქვეყნებიდან (ბოტსვანა, ესვატინი, ლესოთო, მალავი, ნამიბია). პრემიის მინიჭება მაღალი აკადემიური მოსწრების, სპორტული მიღწევებისა და ლიდერული თვისებების არსებობისას ხდება. განურჩევლად რასის, ეთნიკური წარმომავლობის, კანის ფერის, რელიგიის, სექსუალური ორიენტაციის, ოჯახური და სოციალური სტატუსისა. პროგრამის სტიპენდიანტებს შეუძლიათ ისწავლონ ოქსფორდის უნივერსიტეტის მაგისტრატურისა და დოქტორანტურის ნებისმიერ კურსზე, ასევე მიიღონ მეორე უმაღლესი განათლება. ჩვეულებრივ სტიპენდია გათვლილია ორ სასწავლო წელზე, თუმცა, ხანდახან იგი მხოლოდ ერთი სასწავლო წლის ვადით გაიცემა. უნივერსიტეტში სწავლა ფინანსდება ფონდის მიერ, ამ თანხის გარდა ფონდი სტუდენტებს საცხოვრებელ თანხასაც უფინანსებს. როდსის ფონდის ოფიციალური საიტი როდსის ფონდი — ენციკლოპედია ბრიტანიკა
ლასე ჰალსტრემი

ლასე ჰალსტრემი (შვედ. Lasse Hallström; დ. 2 ივნისი, 1946, სტოკჰოლმი) — შვედი კინორეჟისორი და სცენარისტი. ორჯერ აქვს მიღებული ოსკარის ნომინაცია. 1985 - ჩემი ძაღლური ცხოვრება (Mitt liv som hund) 1999 - მეღვინეების წესები (The Cider House Rules) 2000 - შოკოლადი (Chocolat) 2005 - კაზანოვა (Casanova) 2011 - ორაგულზე თევზაობა იემენში (Salmon Fishing in the Yemen) 2014 - მოგზაურობა ას ფუტზე (The Hundred-Foot Journey) შეგიძლიათ იხილოთ მედიაფაილები თემაზე „ლასე ჰალსტრემი“ ვიკისაწყობში. ლასე ჰალსტრემი კინოფილმების ინტერნეტ-მონაცემთა ბაზაში ლასე ჰალსტრემი დაარქივებული 2020-02-17 საიტზე Wayback Machine. - Internet Music Video Database ლასე ჰალსტრემი დაარქივებული 2015-10-02 საიტზე Wayback Machine. - ბიოგრაფია ლასე ჰალსტრემი დაარქივებული 2013-12-14 საიტზე Wayback Machine. - ფილმოგრაფია
დანიელ კანემანი

დანიელ კანემანი (ინგლ. Daniel Kahneman, ებრ. דניאל כהנמן; დ. 5 მარტი, 1934 — გ. 27 მარტი, 2024) — ამერიკელი ფსიქოლოგი და ეკონომისტი. ფსიქოლოგიური ეკონომიკური თეორიისა და ქცევითი ეკონომიკის ერთ-ერთი დამაარსებელი, მიმართულებებისა, რომლებშიც გაერთიანებულია ეკონომიკა და კოგნიტივისტიკა ადამიანის ირაციონალური დამოკიდებულების რისკების ასახსნელად გადაწყვეტილებების მიღებისა და საკუთარი ქცევების მართვისას. ცნობილია ამოს ტვერსკისთან და სხვა ავტორებთან ერთად შექმნილი ნაშრომით: ევრისტიკის გამოყენებით ადამიანური ცდომილების დადგენა კოგნიტურ საფუძველზე და ასევე პერსპექტივის თეორიის განვითარებით. ნობელის პრემიის ლაურეატი ეკონომიკაში (2002) „ეკონომიკურ მეცნიერებებში ფსიქოლოგიური მეთოდიკის მიღების გამო, განსაკუთრებით — გაურკვევლობის პირობებში გადაწყვეტილებების მიღებისას და მსჯელობის ფორმირების კვლევისას“ (ვერნონ სმითთან ერთად), მიუხედავად იმისა, რომ კვლევა ჩაატარა, როგორც ფსიქოლოგმა და არა, როგორც ეკონომისტმა. კანემანი დაიბადა თელ-ავივში, ბავშვობა გაატარა პარიზში, 1946 წელს კი საცხოვრებლად გადავიდა პალესტინაში. მათემატიკისა და ფსიქოლოგიის ბაკალავრის ხარისხი მიიღო 1954 წელს იერუსალიმის ებრაულ უნივერსიტეტში. ამის შემდეგ მუშაობდა ისრაელის თავდაცვით ძალებში, მთავარ ფსიქოლოგიურ განყოფილებაში. 1969 წლიდან ლექციებს კითხულობდა იერუსალიმის ებრაულ უნივერსიტეტში. ამჟამად მუშაობს, როგორც პრინსტონის, ისე იერუსალიმის ებრაულ უნივერსიტეტში. დაქორწინებულია ენ ტრისმანზე, ყურადღებისა და მეხსიერების ცნობილ მკვლევარზე. დანიელ კანემანი — ოფიციალური გვერდი პრინსტონის უნივერსიტეტის საიტზე დანიელ კანემანის ნაშრომები დაარქივებული 2013-07-26 საიტზე Wayback Machine. ავტობიოგრაფია ნობელის პრემიის საიტზე ↑ Nobel Prize winning economist Daniel Kahneman who upended field dies aged 90 ↑ Who's who — (untranslated), 1849. — ISSN 0083-937X <a href="https://wikidata.org/wiki/Track:Q3304275"></a><a href="https://wikidata.org/wiki/Track:Q2567271"></a> ↑ 3.0 3.1 Czech National Authority Database <a href="https://wikidata.org/wiki/Track:Q13550863"></a> ↑ Daniel Kahneman — www.nasonline.org. <a href="https://wikidata.org/wiki/Track:Q107213150"></a> ↑ Professor Daniel Kahneman — ხელოვნებისა და მეცნიერების ამერიკული აკადემია. <a href="https://wikidata.org/wiki/Track:Q463303"></a> ↑ Kahneman, Daniel: Az MTA köztestületének tagjai — MTA köztestületi tagok adatbázisa. <a href="https://wikidata.org/wiki/Track:Q107213548"></a> ↑ Dr. Daniel Kahneman — ამერიკის ფილოსოფიური საზოგადოება. <a href="https://wikidata.org/wiki/Track:Q466089"></a> ↑ Excmo. Sr. Dr. D. Daniel Kahneman — Royal Academy of Economic and Financial Sciences. <a href="https://wikidata.org/wiki/Track:Q6101686"></a> ↑ Fellows of the Econometric Society — ეკონომეტრიკის საზოგადოება. <a href="https://wikidata.org/wiki/Track:Q1282089"></a> ↑ 10.0 10.1 10.2 10.3 10.4 10.5 Mathematics Genealogy Project — 1997. <a href="https://wikidata.org/wiki/Track:Q829984"></a>
გელა სანაია

გელა სანაია (დ. 7 ივლისი, 1978) — ქართველი მწვრთნელი. ამჟამად ფოთის „კოლხეთის“ თავკაცი. წვრთნიდა „სამტრედიას“, ხობის „კოლხეთს“ და თბილისის „ლოკომოტივს“, „ჭიათურას“ და რუსთავის „მეტალურგს“. 2014 წელს დაბრუნდა „სამტრედიაში“ და გუნდთან ერთადად 2013-14 წლების სეზონში გახდა პირველი ლიგის (ჯგუფი B) გამარჯვებული. ამავე წლის ოქტომბერში მთავარი მწვრთნელის პოსტი დატოვა, მისი ადგილი ზაზა ზამთარაძემ დაიკავა. 2015 წლის თებერვლიდან ქობულეთის „შუქურას“ მთავარ მწვრთნლად დაინიშნა, მან კონსტანტინ ფროლოვი ჩაანაცვლა. ამავე წლის ზაფხულში კლუბი დატოვა. ოქტომბრიდან ფოთის „კოლხეთს“ ჩაუდგა სათავეში. იგი მიეკუთვნება ქართველ მწვრთნელთა იმ იშვიათ ჯგუფს, რომელთაც აქვთ სამწვრთნელო PRO ლიცენზია. პირველი ლიგის ჩემპიონი: 2013-2014 (ჯგუფი B) პროფილი Soccerway-ზე (ინგლისური) პროფილი Transfermarkt-ზე (ინგლისური) ↑ გელა სანაია “მაღაროელის“ დამრიგებელია, საინფორმაციო სააგენტო „მსოფლიო სპორტი“, 27 თებერვალი, 2013. ↑ სანაია “მეტალურგში” დაინიშნა ,საინფორმაციო სააგენტო „მსოფლიო სპორტი“, 15 ივნისი, 2013. ↑ სანაია “სამტრედიაში” მუშაობას შეუდგა, საინფორმაციო სააგენტო „მსოფლიო სპორტი“, 20 იანვარი, 2014. ↑ “სამტრედიაში” სანაია ზამთარაძემ შეცვალა, საინფორმაციო სააგენტო „მსოფლიო სპორტი“, 27 ოქტომბერი, 2014. ↑ ქობულეთის "შუქურას" თავკაცის პოსტზე კონსტანტინ ფროლოვს გელა სანაია შეცვლის, საინფორმაციო სააგენტო „http://sportall.ge/“[მკვდარი ბმული], 9 თებერვალი, 2015. ↑ კიდევ ორი Pro ლიცენზიის მფლობელი – სანაია და პერტია ,საინფორმაციო სააგენტო „მსოფლიო სპორტი“, 26 დეკემბერი, 2011.
დალეკები

დალეკები — ფიქციური უცხოპლანეტური რასა მუტანტებისა სამეცნიერო ფანტასტიკის ჟანრის ბრიტანული სატელევიზიო პროგრამიდან Doctor Who. დალეკები გამოიგონა სამეცნიერო ფანტასტიკის მწერალმა ტერი ნეიშენმა და პირველად გამოჩნდნენ 1963 წლის სერიალში დალეკები. ჯავშნის დიზაინის ავტორია რეიმონდ კუსიკი. პროგრამის შინაარსის მიხედვით, დალეკები უცხოპლანეტური კიბორგების რასაა, რომლებიც მეცნიერმა დავროსმა შექმნა თალების წინააღმდეგ გაჩაღებული ათასწლოვანი ომის ბოლო პერიოდში. მან გენეტიკურად გარდაქმნა თავისი რასა (ცნობილი, როგორც კალედები) და მოახდინა მათი ინტეგრირება ტანკის მსგავს რობოტულ მექანიკურ ჯავშანში. მის მიერ განხორციელებული ბოლო ცვლილება იყო შებრალების, თანაგრძნობისა და სინდისის ქენჯნის უნარების მოცილება. მალე დალეკებმა საკუთარი თავები სამყაროს უმაღლეს რასად აღიქვეს და საყოველთაო ბატონობისა და დანარჩენი ცოცხალი არსებების განადგურებისთვის ბრძოლა დაიწყეს. სხვადასხვა ამბებში აღნიშნულია, რომ მათ დაკარგეს ყველა ემოცია, გარდა სიძულვილისა, რის შედეგადაც გაუჩნდათ დაუძლეველი სურვილი, გაენადგურებინათ მთელ სამყაროში არსებული ყველანაირი არადალეკური სიცოცხლის ფორმა. ერთიანობაში ისინი პროგრამის პროტაგონისტის, დოქტორად ცნობილი დროის მბრძანებლის, უდიდეს მტერს წარმოადგენენ. დროის მბრძანებლებთან დაპირისპირებისას დალეკები თითქმის სრულად განადგურდნენ. ეს პერიოდი ტელეეკრანზე არ ასახულა, მოხდა რა 1996 წლის სატელევიზიო ფილმსა და 2005 წლის განახლებულ სერიებს შორის, და ნახსენები იყო სპეციალურ სერიაში „დოქტორის დღე". დალეკები განსაკუთრებით ცნობილი არიან ხშირად განმეორებადი ფრაზით „განადგურება!" და დიდი ადგილი უჭირავთ ბრიტანულ პოპულარულ კულტურაში. ↑ BBC - Doctor Who Classic Episode Guide - The Daleks ↑ Ray Cusick | The Economist ↑ Raymond Cusick - Telegraph ↑ BBC - The Daleks ↑ Doctor Who review: Dalek[მკვდარი ბმული]
ზაზა ინაშვილი

ზაზა ინაშვილი (დ.4 დეკემბერი, 1969) — ქართველი მწვრთნელი, 2013 წლის ივლისიდან ფოთის „კოლხეთის“ თავკაცი. პირველი ლიგა მეორე ადგილი: 2013/2014 (ჯგუფი A) პროფილი Soccerway-ზე (ინგლისური)
ოსკარის 52-ე დაჯილდოება

ოსკარის 52-ე დაჯილდოების ცერემონია — საუკეთესო ფილმებისა და კინოხელოვანების რიგით 51-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1980 წლის 14 აპრილს ლოს-ანჯელესში, კალიფორნია და მასში მონაწილეობა მიიღეს 1979 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. დაჯილდოებაზე ყველაზე მეტი, 5 ჯილდო მიიღო ფილმმა „კრამერი კრამერის წინააღმდეგ“.
მიჰრიშაჰ სულთანი

მიჰრიშაჰ სულთანი ( დ. 1745 — 16 ოქტომბერი 1805) — ოსმალეთის სულთნის, მუსტაფა III-ის მეორე ცოლი. სულთან სელიმ III-ის დედა. ჰასეკი სულთანი. ვალიდე სულთანი. მიჰრიშაჰ სულთანი დაიბადა 1745 წელს. მისი დაბადების სახელია აგნესა. იგი ქართული წარმოშობისა იყო. 1760 წელს გახდა მუსტაფა III-ის ცოლი. 1789 წელს მას შემდეგ, რაც მისი ვაჟი სელიმი ტახტზე ავიდა, გახდა ვალიდე სულთანი. მიჰრიშაჰი სახელმწიფოს ფაქტობრივად მართავდა როგორც რეგენტი 1789-1805 წლებში. 1790-იან წლებში დაიწყო სკოლების და მეჩეთების მშენებლობა. 1805 წელს ააშენა მიჰრიშაჰ ვალიდე სულთნის კომპლექსი. იგი გარდაცივალა 1805 წლის 16 ოქტომბერს, სტამბოლში. დაკრძალულია მიჰრიშაჰ ვალიდე სულთნის მავზოლეუმში. ↑ E.J. Brill's First Encyclopaedia of Islam, 1913-1936, Martijn Theodoor Houtsma, 1987 ↑ Gábor Ágoston,Bruce Alan Masters, Encyclopedia of the Ottoman Empire, Infobase Publishing, 2009, ISBN 1438110251, 9781438110257, p. 514. ↑ M. Th Houtsma, E.J. Brill's First Encyclopaedia of Islam 1913-1936, BRILL, 1987, ISBN 9004082654, 9789004082656, p. 1117.
ოქროს გლობუსის მე-19 დაჯილდოება

ოქროს გლობუსის მე-19 დაჯილდოება გაიმართა 1962 წლის 5 მარტს. მასში 1961 წლის ფილმები მონაწილეობდნენ. ოფიციალური საიტი დაარქივებული 2015-08-01 საიტზე Wayback Machine.
ოქროს გლობუსის 24-ე დაჯილდოება

ოქროს გლობუსის 24-e დაჯილდოება გაიმართა 1967 წლის 15 თებერვალს. მასში 1966 წლის ფილმები მონაწილეობდნენ. ოფიციალური საიტი დაარქივებული 2015-08-01 საიტზე Wayback Machine.
ოქროს გლობუსის 26-ე დაჯილდოება

ოქროს გლობუსის 26-ე დაჯილდოება გაიმართა 1969 წლის 24 თებერვალს. მასში მონაწილეობა მიიღო 1968 წელს გამოსულმა კინო და ტელენამუშევრებმა. ოფიციალური საიტი დაარქივებული 2015-08-01 საიტზე Wayback Machine.
ვერნონ სმითი

ვერნონ სმითი (ინგლ. Vernon Lomax Smith; დ. 1 იანვარი, 1927, უიჩიტო, აშშ) — ამერიკელი ეკონომისტი. ნობელის პრემიის ლაურეატი ეკონომიკაში (2002) „ლაბორატორიული ექსპერიმენტებისთვის, როგორც საშუალება ემპირიულ ეკონომიკურ ანალიზში, განსაკუთრებით — ალტერნატიული საბაზრო მექანიზმების ანალიზში.“ სწავლობდა კანზასის უნივერსიტეტში. დოქტორის ხარისხი მიიღო ჰარვარდში. ექსპერიმენტული ეკონომიკური კვლევების საერთაშორისო ფონდის პრეზიდენტი. ეკონომიკური მეცნიერებების ასოციაციისა (1986—1987) და საზოგადოება „საზოგადოებრივი არჩევანის“ (1988–1990) პრეზიდენტი. ადამ სმითის პრემიის ლაურეატი (1995). ვერნონ სმითის ავტობიოგრაფია ნობელის პრემიის საიტზე ვერნონ სმითი — ენციკლოპედია ბრიტანიკა ↑ LIBRIS — 2018. <a href="https://wikidata.org/wiki/Track:Q1798125"></a> ↑ https://www.econometricsociety.org/society/organization-and-governance/fellows/current ↑ Vernon L. Smith Biographical — Nobel Foundation. <a href="https://wikidata.org/wiki/Track:Q1781959"></a><a href="https://wikidata.org/wiki/Track:Q23684016"></a> ↑ 4.00 4.01 4.02 4.03 4.04 4.05 4.06 4.07 4.08 4.09 4.10 4.11 4.12 4.13 4.14 4.15 Mathematics Genealogy Project — 1997. <a href="https://wikidata.org/wiki/Track:Q829984"></a>
ოსკარის 39-ე დაჯილდოება

ოსკარის 39-ე დაჯილდოების ცერემონია — საუკეთესო ფილმებისა და კინოხელოვანების რიგით მე-39 დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1967 წლის 10 აპრილს ლოს-ანჯელესში, კალიფორნია და მასში მონაწილეობა მიიღეს 1967 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. დაჯილდოებაზე ყველაზე მეტი, 6 ჯილდო მიიღო ფილმმა „ყველა დროის ადამიანი“.
ფარი (იარაღი)

ფარი — ცივი იარაღისაგან თავდასაცავი საომარი საჭურველი. მზადდებოდა ხისაგან, ტყავისაგან, აგრეთვე ლერწმისაგან ლითონისაგან და სხვა მასალისაგან. სხვადასხვა ხალხს სხვადასხვა ფორმის ფარი ჰქონდა, რაც იცვლებოდა ეპოქების მიხედვითაც. მაგალითად, ძველ შუამდინარეთში ჰქონდათ ხის, სპილენძის ფირფიტებგადაკრული ოთხკუთხა ფარები. არსებობდა დიდი ფარიც, რომელიც მთელ რაზმს ფარავდა. ასურეთში შექმნეს ლითონის მრგვალი ფარი. ფარზე იცოდნენ სხვადასხვა ნიშნის, ემბლემის გამოსახვა. რომში გავრცელდა ცილინდრული ფორმის ფარი. IX-X-XIII საუკუნეებში, ევროპაში შემოიღეს ადამიანის სიმაღლის ნუშის ფორმის ფარები, რომლებზეც გამოსახული იყო მებრძოლის საკუთარი ემბლემა. თქმულების თანახმად, კოლხეთის მეფე აიეტს ტყავის ფარი ჰქონია, ტყავგადაკრულ მოწნულ ფარებს ხმარობდნენ ძვ.წ. V-IV საუკუნეებში მოსხები. ძველი იბერიელები დიდ „დელამფრებს-დედაფარებს“ ან „ჩელტს“ ხმარობდნენ. მრგვალი ფარის წარმოშობა ცხენოსნობას უკავშირდება. ასეთი ფარები საქართველოში ბრინჯაოს ხანიდან არის დამოწმებული არქეოლოგიური გათხრების დროს კაჭრეთში, ჟინვალში და სხვ. ვახტანგ გორგასალს ვიგრის ტყავის ფარი ჰქონია, ასევე ტყავისაა ჩვენამდე შემორჩენილი ვახტანგ VI-ის ფარი. საქართველოში ფარის დამზადების ხელოვნება მაღალ დონეზე მდგარა, მეფარეობა ცალკე ხელობადაც ყოფილა გამოყოფილი (რასაც მოწმობს გვარი მეფარიშვილი). ცეცხლსასროლი იარაღის გავრცელების შემდეგ ფარი ხმარებიდან გამოვიდა. ჩოლოყაშვილი კ., ქართული საბრძოლო იარაღები. ფარი, «ს. ჯანაშიას სახელობის საქართველოს სახელმწიფო მუზეუმის მოამბე», 1954, ტ. 18 B; ჩოლოყაშვილი კ., ქართული საბჭოთა ენციკლოპედია, ტ. 10, თბ., 1986. — გვ. 228.
შვიდი წლის თავზე (ფილმი)

შვიდი წლის თავზე (ინგლ. The Seven Year Itch) — ბილი უაილდერის 1955 წლის ფილმი, რომანტიკული კომედია. დაფუძნებულია ამავე სახელწოდების სამმოქმედებიან პიესაზე. ფილმი შეიცავს მეოცე საუკუნის ერთ-ერთ ყველაზე ცნობილ სცენას, რომელშიც მერილინ მონროს თეთრი კაბა ფრიალებს მატარებლის მიერ წარმოქმნილი ჰაერის ნაკადისგან. ფილმის სათაური აღებულია ფსიქოლოგიის ცნებიდან, რომლის მიხედვითაც ბედნირება წყვილის ურთიერთობაში ქრება ქორწინებიდან შვიდი წლის შემდეგ. შეგიძლიათ იხილოთ მედიაფაილები თემაზე „შვიდი წლის თავზე (ფილმი)“ ვიკისაწყობში. „The Seven Year Itch“ — კინოფილმების ინტერნეტ-მონაცემთა ბაზა (ინგლისური) „The Seven Year Itch“ — Allmovie-ზე „შვიდი წლის თავზე (ფილმი)“ — Rotten Tomatoes „The Seven Year Itch“ — TCM-ის მონაცემთა ბაზაში ↑ დალტონი, აარონ. (იანვარი 2001) The Ties That Unbind. Psychology Today. ციტირების თარიღი: 30 ოქტომბერი, 2008.